सिटी मिशन परियोजना से जुड़े कार्यशाला में रांची स्मार्ट सिटी के साथ-साथ ईस्टर्न और सेंट्रल रीजन वाले राज्यों के (झारखंड, बिहार, उड़ीसा, छत्तीसगढ़, मध्यप्रदेश) 17 स्मार्ट शहरों के सीईओ और पदाधिकारी शामिल हो रहे हैं. कार्यशाला में शामिल होने वाले प्रमुख शहरों में रायपुर, भुवनेश्वर, राउरकेला, रांची, पटना, बिहारशरीफ, मुजफ्फरपुर, भागलपुर, भोपाल, सतना, उज्जैन, ग्वालियर, बिलासपुर, जबलपुर, इंदौर, सागर आदि का नाम प्रमुख है. इस दौरान केंद्र सरकार के ‘मिनिस्ट्री ऑफ हाउसिंग एंड अर्बन अफेयर्स’ के ज्वाइंट सेक्रेटरी कुणाल कुमार, स्मार्ट सिटी मिशन के निदेशक राहुल कपूर के साथ-साथ मॉडर्न ऑर्गेनाइजेशन के अर्बनाइजेशन कई विशेषज्ञ राजधानी पहुंच रहे है. इसके अलावा नगर विकास एवं आवास विभाग सचिव अजय कुमार सिंह, रांची स्मार्ट सिटी कॉरपोरेशन के डायरेक्टर मुंसिपल एडमिनिस्ट्रेशन सह सीईओ आशीष सिंहमार, रांची नगर आयुक्त मनोज कुमार आदि भी शामिल होंगे.